pythainlp/thai_wikipedia_clean_20230101 huggingface dataset:
เมื่อ พ.ศ. 2372 ในสมัยพระบาทสมเด็จพระนั่งเกล้าเจ้าอยู่หัวหลังกบฏเจ้าอนุวงศ์ ได้เชลยชาวลาวเป็นจำนวนมากมาตั้งถิ่นฐานในหลายจังหวัดของภาคกลาง หนึ่งในนั้นคือริมคลองบางโฉลงในหมู่ที่ 5 ซึ่งมีชื่อเรียกว่า "บ้านลาว" และตั้งแต่ พ.ศ. 2400 ชาวจีนไหหลำและแต้จิ๋วโดยมากมีอาชีพค้าขาย เข้ามาตั้งถิ่นฐานบริเวณปากคลองบางโฉลงหรือตลาดบางโฉลงเก่าและบริเวณศาลพ่อหลวงคงเพชร
หลังการตัดถนนสุขุมวิทเมื่อ พ.ศ. 2479 ถนนสุขุมวิทได้กั้นน้ำเค็มจากทะเลไม่ให้หนุนเข้าสู่แม่น้ำและลำคลอง ส่งผลให้ปลูกข้าวได้ผลดี ในพื้นที่บางโฉลงมีการตั้งโรงสีขึ้น 3 แห่ง หนึ่งในนั้นคือโรงสีนายสินตั้งอยู่ตลาดปากคลองบางโฉลงเก่า ก่อนหน้าที่จะตัดถนนสุขุมวิท น้ำในคลองบางโฉลงค่อนข้างเค็ม มีสัตว์น้ำลักจืดลักเค็มหลายชนิด เช่น ปลากะพง ปลากระบอก กุ้งแชบ๊วย กุ้งตะกาด ภายหลังตัดถนนสุขุมวิท สัตว์น้ำเริ่มเปลี่ยนไปเป็นปลาน้ำจืด ส่วนปลาลักจืดลักเค็มหรือปลาน้ำกร่อยเริ่มหายไป รวมถึงปลาสลิดก็ลดจำนวนมาก
ในช่วง พ.ศ. 2500 มีการขุดลอกคลองบางโฉลงทำให้น้ำทะเลหนุนเข้ามามาก น้ำในบางช่วงกลายเป็นน้ำกร่อย เกิดปัญหาในการทำนาบ้างแต่ภาวะนี้ไม่ได้เกิดขึ้นตลอด ปัจจุบันคลองบางโฉลงเป็นเพียงเส้นทางระบายน้ำของเสียจากชาวบ้าน เป็นที่รวมขยะต่าง ๆ ลำคลองในช่วงที่ไม่มีบ้านเรือนจะเต็มไปด้วยผักตบชวาและหญ้าปล้อง
บริเวณคลองบางโฉลงเป็นที่ตั้งของวัดบางโฉลงนอก วัดบางโฉลงในซึ่งมีการบิณฑบาตทางเรือ ศาลหลวงพ่อคงเพชร ตลาดบางโฉลงเก่า (ปัจจุบันยกเลิกกิจการไปแล้ว)
ช่วงอายุคาลาเบรียน
ช่วงอายุคาลาเบรียน  คือการแบ่งย่อยของสมัยไพลสโตซีนในธรณีกาล กำหนดไว้ที่ 1.8 ล้านปีก่อนถึง 774,000 ปีก่อน (±5,000 ปี) นับเป็นช่วงเวลาประมาณ 1.026 ล้านปี
จุดสิ้นสุดของช่วงอายุนี้ถูกกำหนดโดยการสลับขั้วแม่เหล็กโลก (7.81 แสนปีก่อน ±5 พันปี) และการพลันจ์เข้าสู่ยุคน้ำแข็ง โลกที่แห้งแล้งอาจหนาวเย็นและแห้งแล้งกว่าในช่วงอายุไมโอซีนตอนปลาย (ช่วงอายุเมสซิเนียน) จนถึงช่วงอายุไพลโอซีนตอนต้น (ช่วงอายุแซนเคลียน) ที่มีอากาศหนาวเย็น เดิมทีคาลาเบรียนเป็นชื่อของหินช่วงอายุสัตวชาติอ้างอิงจากซากดึกดำบรรพ์มอลลัสก์ของทวีปยุโรป ต่อมานำมาใช้เป็นชื่อของช่วงอายุทางธรณีวิทยาในตอนต้นของสมัยไพลสโตซีน ซึ่งเริ่มต้นด้วยช่วงอายุเจลาเซียน ตัวอย่างเช่น พลาติโกนัสและสัตวชาติแบลงกันจะปรากฏครั้งแรกในช่วงอายุดังกล่าว
ประวัติของการนิยามช่วงอายุคาลาเบรียน.
เนื่องจากเปลือกหอยเป็นซากดึกดำบรรพ์ที่มีจำนวนมาก นักธรณีวิทยาในศตวรรษที่ 19 และต้นศตวรรษที่ 20 จึงใช้มอลลัสกาและแบรคิโอพอดในการระบุขอบเขตการลำดับชั้นหิน ดังนั้น ช่วงอายุคาลาเบรียนแต่เดิมจึงถูกกำหนดให้เป็นกลุ่มชีวินของซากดึกดำบรรพ์มอลลัสกาและแบรคิโอพอดส่วนใหญ่ที่สูญพันธุ์ไปในตอนนั้น จากนั้นจึงมีการพยายามค้นหาการนำเสนอที่ดีที่สุดของกลุ่มชีวินในชั้นหินการลำดับชั้นหิน ปี พ.ศ. 2491 นักวิทยาศาสตร์ได้ใช้การปรากฏของสัตวชาติไม่มีกระดูกสันหลังในน้ำเย็น (ตอนเหนือ) ในตะกอนทะเลของทะเลเมดิเตอร์เรเนียนเป็นหมุดหมายการเริ่มต้นของช่วงอายุคาลาเบรียน การประชุมธรณีวิทยาสากลครั้งที่ 18 ณ กรุงลอนดอนในเวลาต่อมาจึงได้กำหนดฐานของสมัยไพลสโตซีนไว้ที่ชั้นหินทะเลของหินช่วงอายุสัตวชาติคาลาเบรียน (Calabrian Faunal Stage) และกำหนดชั้นหินแบบฉบับไว้ในอิตาลีตอนใต้ อย่างไรก็ตาม มีการค้นพบว่าชั้นหินแบบฉบับดั้งเดิมมีความไม่ต่อเนื่องที่จุดดังกล่าวและที่ฐานของหินช่วงอายุคาลาเบรียน ซึ่งได้นิยามไว้ตามกลุ่มชีวินของสัตวชาติอันขยายออกไปจนถึงในช่วงก่อนหน้าในสมัยไพลสโตซีน จึงมีการเลือกชั้นหินแบบฉบับขึ้นใหม่ห่างจากแหล่งเดิมไปหลายไมล์ ณ วรีซา ตั้งอยู่ห่างจากของเทศบาลโกรโตเน แคว้นคาลาเบรียทางตอนใต้ 4 กิโลเมตร การวิเคราะห์ไอโซโทปของสตรอนเชียมและออกซิเจน รวมถึงแพลงก์ตอนของฟอรามินิเฟอราได้ยืนยันถึงความอยู่รอดได้ภายในชั้นหินแบบฉบับนี้ ต่อมาในปี พ.ศ. 2527 การประชุมธรณีวิทยาสากลครั้งที่ 27 ณ กรุงมอสโกจึงได้มีการอนุมัติหินแบบฉบับอย่างเป็นทางการ และช่วงเวลาเริ่มต้นที่แต่เดิมคาดว่าประมาณ 1.65 ล้านปีก่อนได้ถูกคำนวณใหม่เป็น 1.806 ล้านปีก่อนแทน
การนิยามทางการปัจจุบัน.
จุดและแหล่งชั้นหินแบบฉบับขอบทั่วโลก หรือ GSSP สำหรับจุดเริ่มต้นของสมัยไพลสโตซีนเดิม อยู่ในชั้นหินอ้างอิงที่วรีซา ห่างจากเทศบาลโกรโตเนในอิตาลีตอนใต้ไปทางใต้ประมาณ 4 กิโลเมตร ตำแหน่งซึ่งเพิ่งได้รับการยืนยันโดยการวิเคราะห์ไอโซโทปของสตรอนเซียมและออกซิเจน รวมถึงแพลงก์ตอนของฟอรามินิเฟอรา
ดังนั้นจุดเริ่มต้นของช่วงอายุคาลาเบรียนจึงถูกกำหนดไว้เป็น บริเวณเหนือด้านบนสุดของสภาพขั้วแม่เหล็กในหินรุ่น C2n (ออลดูไว) และระดับการสูญพันธุ์ของ "Discoaster brouweri" ซึ่งเป็นซากดึกดำบรรพ์ขนาดเล็กมากหินปูน (ฐานของหิน CN13) เหนือขอบเป็นการปรากฏน้อยที่สุดของ "Gephyrocapsa spp." ซากดึกดำบรรพ์ขนาดเล็กมากขนาดกลางหินปูน และระดับการสูญพันธุ์ของ "Globigerinoides extremus" แพลงก์ตอนของฟอรามินิเฟอรา
จุดสิ้นสุดของช่วงอายุกาลาเบรียนถูกกำหนดไว้ที่เหตุการณ์การสลับขั้วแม่เหล็กโลกบรุนส์–มาสึยามะ
ยูโกะ อารากิ
ยูโกะ อารากิ (; เกิด 15 ธันวาคม ค.ศ. 1993) เป็นนางแบบแฟชันและนักแสดงหญิงชาวญี่ปุ่นสังกัดสตาร์ดัสโปรโมชัน ผลงานการแสดงนำในภาพยนตร์และละครโทรทัศน์ของเธอเรื่องแรกคือ "อิการิโอะนาเงโระ" ในเดือนพฤษภาคม ค.ศ. 2008 และ"เลิฟเลิฟเอเลียน" ของฟูจิทีวีใน ค.ศ. 2016 ตามลำดับ
Yuko Araki
คลองพระพิมล
คลองพระพิมล คลองพระพิมลราชา คลองพระราชาพิมล หรือชื่อดั้งเดิมว่า คลองพระราชาภิมณฑ์ เป็นคลองที่เริ่มต้นในพื้นที่อำเภอบางบัวทอง จังหวัดนนทบุรี ผ่านอำเภอไทรน้อย ไปบรรจบกับแม่น้ำท่าจีนที่อำเภอบางเลน จังหวัดนครปฐม มีความยาว 31.50 กิโลเมตร เป็นคลองที่มีบทบาทสำคัญทั้งทางด้านการคมนาคมและการเกษตรของผู้คนในจังหวัดนนทบุรี นครปฐม และพระนครศรีอยุธยา มาตั้งแต่อดีตกาลจนถึงปัจจุบัน
คลองพระพิมลขุดเมื่อ พ.ศ. 2433 ริเริ่มโดยพระราชาภิมณฑ์ (เพ็ง) ผู้ได้รับสัมปทานการขุดคลอง เริ่มจากปลายคลองบางบัวทองตรงบริเวณที่ตั้งโรงพยาบาลบางบัวทองในปัจจุบัน ไปทางตะวันตกเฉียงเหนือ วัตถุประสงค์ไม่เพียงแต่เปิดพื้นที่เพื่อการเกษตรแต่ยังเป็นการเชื่อมต่อไปสู่พื้นที่ในแถบสุพรรณบุรี เป็นคลองกว้าง 3 วา ลึก 5 ศอก แต่การขุดได้เพียงระยะราว 16 กิโลเมตร ถึงบริเวณวัดยอดพระพิมล พระราชาภิมณฑ์ก็สิ้นชีวิต
จนถึงวันที่ 30 ธันวาคม พ.ศ. 2477 พระยาพหลพลพยุหเสนา (พจน์ พหลโยธิน) ได้เดินทางมาร่วมพิธีเกี่ยวข้าวและประกวดพันธุ์ข้าวที่อำเภอบางบัวทอง จังหวัดนนทบุรี การเดินทางเป็นไปได้ด้วยความลำบากเนื่องจากการตื้นเขินของคลองพระราชาภิมณฑ์ พระยาพหลพลพยุหเสนาจึงสั่งให้กรมชลประทานดำเนินการขุดคลองพระราชาภิมณฑ์ให้ลึกและกว้างกว่าเดิม และให้ขุดต่อไปบรรจบแม่น้ำท่าจีนที่อำเภอบางเลน จังหวัดนครปฐม ระยะทางจึงเพิ่มเป็น 31.50 กิโลเมตร
ผลกระทบของการขุดคลองทำให้มีการขุดคลองเล็กคลองซอย เช่น คลองขุนศรี คลองลากค้อน คลองบางภาษี คลองมะสง เป็นต้น ทำให้มีผู้คนจากที่อื่น ๆ พากันอพยพมาตั้งรกราก ลงทุนทำมาหากินในท้องที่บางบัวทองกันมากขึ้น หลวงโยธีพิทักษ์ (โปร่ง สาทิศกุล) นายอำเภอบางบัวทอง กล่าวถึงความสำคัญของคลองพระราชาภิมณฑ์ไว้ตอนหนึ่งว่า "แม่น้ำเจ้าพระยามีคุณประโยชน์แก่ประเทศสยามอย่างมากมายเพียงใด คลองพระพิมลก็มีประโยชน์อย่างเดียวกัน"
ช่วงอายุเจลาเซียน
ช่วงอายุเจลาเซียน  เป็นช่วงอายุหนึ่งในธรณีกาลสากลหรือหินช่วงอายุหนึ่งในการลำดับชั้นหินตามอายุกาล เป็นการแบ่งย่อยแรกสุดหรือเก่าสุดของยุค/หินยุคควอเทอร์นารีและสมัย/หินสมัยไพลสโตซีน กินเวลาระหว่าง 2.588 ± 1.800 ล้านปีก่อนถึง 1.806 ± 0.005 ล้านปีก่อน สืบต่อมาจากช่วงอายุ/หินช่วงอายุปีอาเซนเซียน (ส่วนหนึ่งของสมัยไพลโอซีน) และตามด้วยช่วงอายุ/หินช่วงอายุคาลาเบรียน
ชื่อเจลาเซียนถูกนำมาใช้เป็นชื่อช่วงเวลาในธรณีกาลในปี พ.ศ. 2541 ชื่อดังกล่าวตั้งตามเมืองเจลาทางตอนใต้ของเกาะของเกาะซิซิลี ในปี พ.ศ. 2552 ช่วงเวลานี้ถูกย้ายจากสมัยไพลโอซีนไปยังสมัยไพลสโตซีนเพื่อให้ธรณีกาลมีความสอดข้องกับการเปลี่ยนแปลงที่สำคัญในภูมิอากาศ มหาสมุทร และชีวชาติของโลกที่เกิดขึ้นเมื่อ 2.588 ล้านปีก่อน
ฐานของช่วงอายุเจลาเซียนถูกกำหนดในแง่การลำดับชั้นสนามแม่เหล็กบรรพกาลเป็นฐานของหินรุ่นมาสึยามะ (C2r) (ที่ขอบการลำดับชั้นสนามแม่เหล็กบรรพกาลเกาส์–มาสึยามะ) หรือหินรุ่นไอโซโทป 103 เหนือแนวนี้เกิดการสูญพันธุ์ที่โดดเด่นของซากดึกดำบรรพ์ขนาดเล็กมากหินปูน ได้แก่ "ดิสโคสเตอร์เพนตาราดีเอตัส" และ "ดิสโคสเตอร์เซอร์คูลัส" ขึ้น จุดและแหล่งชั้นหินแบบฉบับขอบทั่วโลก (GSSP) สำหรับช่วงอายุนี้ตั้งอยู่ในมอนเตซานนิโกลาใกล้กับเมืองเจลา
ขอบบนของช่วงอายุนี้ถูกกำหนดโดยการลำดับชั้นสนามแม่เหล็กบรรพกาลว่าเป็นการสิ้นสุดของหินรุ่นออลดูไว (C2n) และในแง่สัตวชาติเป็นระดับการสูญพันธุ์ของซากดึกดำบรรพ์ขนาดเล็กมากหินปูน "ดิสโคสเตอร์โบรเวอรี" (ฐานของส่วนชั้นชีวภาพ CN13) ด้านบนของเจลาเซียนเป็นการเกิดขึ้นครั้งแรกของซากดึกดำบรรพ์ขนาดเล็กมากหินปูน "เกไฟโรแคปซา เอสพี." และระดับการสูญพันธุ์ของแพลงก์ตอนฟอรามินิเฟอรา "โกลบิเจอไรนอยด์เอ็กเทรมัส"
ในช่วงอายุเจลาเซียน พืดน้ำแข็งในซีกโลกเหนือเริ่มขยายขึ้น ถือเป็นจุดเริ่มต้นของยุคน้่ำแข็งควอเทอร์นารี ตัวอย่างแกนทะเลลึกที่ระบุได้อยู่ที่ประมาณ 40 หินช่วงอายุไอโซโทปทะเล (MIS 103 – MIS 64) ในระหว่างช่วงอายุ ดังนั้น จึงอาจมีวัฎจักรยุคน้ำแข็งประมาณ 20 รอบที่มีความรุนแรงแตกต่างกันไปในระหว่างช่วงอายุ
ในประวัติธารน้ำแข็งของเทือกเขาแอลป์ ช่วงอายุนี้เรียกว่าบีเบอร์ ซึ่งสอดคล้องกับพรีทีเลียนและทีเลียนในยุโรปเหนือ
ในระหว่างช่วงอายุ หมวดหินเรดแครกในบุตลีย์, นิวบอร์นแครก และ หมวดหินนอร์วิชแครก (ทั้งหมดอยู่ในอีสต์แองเกลีย ประเทศอังกฤษ) ถูกทับถมไว้ ช่วงอายุนี้เทียบเท่ากับหินช่วงอายุเพรทีเลียนและทีเลียนในประเทศเนเธอร์แลนด์ ซึ่งมักใช้ในประเทศแถบยุโรปตะวันตกเฉียงเหนือ
Club Friday Celeb's Stories
ไทยลีก ฤดูกาล 2565–66
การแข่งขันไทยลีก ฤดูกาล 2565–66 จะเริ่มต้นนัดแรกในวันที่ 12 สิงหาคม 2565 จนถึงนัดสุดท้ายประมาณเดือนพฤษภาคม 2566
ตลาดซื้อ-ขายนักเตะ.
ตลาดซื้อขายนักเตะรอบที่ 1 เปิดตั้งแต่วันที่ 25 พฤษภาคม ถึง 9 สิงหาคม พ.ศ. 2565 ขณะที่ตลาดซื้อขายนักเตะรอบที่ 2 เปิดตั้งแต่วันที่ 19 ธันวาคม พ.ศ. 2565 ถึง 17 มกราคม พ.ศ. 2566
สโมสรที่เข้าและออกจากไทยลีก.
เลื่อนชั้นสู่ไทยลีก.
ไทยแลนด์ อเมเจอร์ลีก ฤดูกาล 2565 – โซนภาคตะวันตก
การแข่งขันในฤดูกาล 2565 จะแบ่งออกเป็นสองโซนย่อยได้แก่ภาคตะวันตกตอนบนและภาคตะวันตกตอนล่าง โดยจะเริ่มจากรอบมินิลีก ในรอบมินิลีก ภาคตะวันตกตอนบนจะแบ่งออกเป็นกลุ่มละ 3 สโมสร (ยกเว้นกลุ่มดี และกลุ่มอี จะแบ่งออกเป็น 4 สโมสร) และภาคตะวันตกตอนล่างจะแบ่งออกเป็นกลุ่มละ 3 สโมสร (ยกเว้นกลุ่มเอ จะแบ่งออกเป็น 4 สโมสร) แต่ละโซนย่อยจะแข่งขันกันแบบพบกันหมด สโมสรที่ชนะเลิศจากแต่ละกลุ่มจะแข่งขันในรอบแพ้คัดออก เพื่อหาสโมสรชนะเลิศโซนย่อย ไปชิงชนะเลิศโซนภาคตะวันตก
ในฤดูกาล 2565 มีสโมสรเข้าแข่งขันจำนวน 42 สโมสร โดยแบ่งออกเป็นภาคตะวันตกตอนบน 17 สโมสร และภาคตะวันตกตอนล่าง 25 สโมสร
การแข่งขันในโซนภาคตะวันตกใช้สนามแข่งขันในจังหวัดต่าง ๆ ดังนี้
การแข่งขันในโซนภาคตะวันตกตอนบน.
&lt;section begin=western region upper group a/&gt;&lt;onlyinclude&gt;&lt;/onlyinclude&gt;&lt;section end=western region upper group a/&gt;
&lt;section begin=western region upper group b/&gt;&lt;onlyinclude&gt;&lt;/onlyinclude&gt;&lt;section end=western region upper group b/&gt;
&lt;section begin=western region upper group c/&gt;&lt;onlyinclude&gt;&lt;/onlyinclude&gt;&lt;section end=western region upper group c/&gt;
&lt;section begin=western region upper group d/&gt;&lt;onlyinclude&gt;&lt;/onlyinclude&gt;&lt;section end=western region upper group d/&gt;
&lt;section begin=western region upper group e/&gt;&lt;onlyinclude&gt;&lt;/onlyinclude&gt;&lt;section end=western region upper group e/&gt;
การแข่งขันในโซนภาคตะวันตกตอนล่าง.
&lt;section begin=western region lower group a/&gt;&lt;onlyinclude&gt;&lt;/onlyinclude&gt;&lt;section end=western region lower group a/&gt;
&lt;section begin=western region lower group b/&gt;&lt;onlyinclude&gt;&lt;/onlyinclude&gt;&lt;section end=western region lower group b/&gt;
&lt;section begin=western region lower group c/&gt;&lt;onlyinclude&gt;&lt;/onlyinclude&gt;&lt;section end=western region lower group c/&gt;
&lt;section begin=western region lower group d/&gt;&lt;onlyinclude&gt;&lt;/onlyinclude&gt;&lt;section end=western region lower group d/&gt;
&lt;section begin=western region lower group e/&gt;&lt;onlyinclude&gt;&lt;/onlyinclude&gt;&lt;section end=western region lower group e/&gt;
&lt;section begin=western region lower group f/&gt;&lt;onlyinclude&gt;&lt;/onlyinclude&gt;&lt;section end=western region lower group f/&gt;
&lt;section begin=western region lower group g/&gt;&lt;onlyinclude&gt;&lt;/onlyinclude&gt;&lt;section end=western region lower group g/&gt;
&lt;section begin=western region lower group h/&gt;&lt;onlyinclude&gt;&lt;/onlyinclude&gt;&lt;section end=western region lower group h/&gt;
สโมสรที่ชนะเลิศจากแต่ละกลุ่ม มี 8 สโมสร ได้แก่ สมุทรสงคราม ซิตี้ จากกลุ่มเอ, เคที ยูไนเต็ด จากกลุ่มบี, ชะอำ ท่ายาง ซิตี้ จากกลุ่มซี, จากกลุ่มดี, ฟีฟ่า กำแพงแสนซิตี้ จากกลุ่มอี, นนทบุรี ซิตี้ จากกลุ่มเอฟ, หนองแค โปลิศ จากกลุ่มจี และวัดโบสถ์ ยูไนเต็ด จากกลุ่มเอช จะแข่งขันในรอบแพ้คัดออก เพื่อหาสโมสรเข้าสู่รอบชิงชนะเลิศโซนภาคตะวันตกตอนล่าง
คลองบางบัวทอง
คลองบางบัวทอง เป็นคลองธรรมชาติมีความคดเคี้ยวเป็นส่วนใหญ่โดยเฉพาะบริเวณปากคลอง เป็นคลองที่แยกมาจากแม่น้ำเจ้าพระยาบริเวณตรงข้ามเกาะเกร็ด อำเภอปากเกร็ด จังหวัดนนทบุรี คลองมีความยาวประมาณ 6 กิโลเมตร บริเวณปากคลองเป็นที่ตั้งของหมู่บ้านขนมหวานและเกาะน้อย ปลายคลองอยู่ในเขตอำเภอบางบัวทอง จังหวัดนนทบุรี ผ่านประตูน้ำบางบัวทองไปบรรจบกับคลองลำโพและคลองพระพิมล สองฝั่งคลองเป็นชุมชนชาวสวนและชาวไร่ ปลูกผลไม้ เช่น ทุเรียน ส้ม มะม่วง กระท้อน มะปราง ปลูกมากตั้งแต่ปากคลองใกล้ประตูน้ำบางบัวทอง
มีตำนานเล่าว่ามีเจ้านายในวังเสด็จประพาสทางน้ำและได้มาจอดเรือที่ปากคลองโดยได้ทำกระบวยทองตกลงไปในคลอง จึงได้ใช้แหอวนลากหากระบวยแต่ไม่พบ ทำให้คนแถบนั้นเรียกคลองนี้ว่า "คลองกระบวยทอง" แต่ภายหลังเรียกเพี้ยนกันเป็น "คลองบางบัวทอง" แต่ก็มีข้อสันนิษฐานบริเวณคลองสายนี้แต่เดิมมีต้นบัวหลวงอยู่มากมาย
ในอดีตราษฎรหมู่ที่ 1, 2, 3 และ 4 ของตำบลท่าอิฐ อำเภอปากเกร็ด ปลูกบ้านเรือนอยู่ตามริมคลองบางบัวทอง ประกอบอาชีพทำนา ตามคันนาจะปลูกต้นตาลเป็นจำนวนมาก ภายหลังจึงได้นำผลิตผลจากต้นตาลมาทำเป็นขนมหวาน เริ่มแรกทำขนมจากลูกตาลเช่นจาวตาลเชื่อม ภายหลังได้พัฒนาเป็นขนมไทยชนิดต่าง ๆ เช่น ทองหยิบ ทองหยอด ฝอยทอง เม็ดขนุน ฯลฯ คลองบางบัวทองช่วงต้นจึงมีชื่อเรียกอีกชื่อหนึ่งว่า คลองขนมหวาน ต่อมาหน่วยงานของรัฐและหน่วยงานที่เกี่ยวข้องเข้ามาสนับสนุนส่งเสริมอาหารและขนมไทยพื้นบ้านโบราณของหมู่บ้านคลองขนมหวาน อำเภอปากเกร็ด มากขึ้น
พื้นที่บริเวณวัดละหารในครั้งอุทกภัย พ.ศ. 2554 เคยเป็นจุดที่คันกั้นน้ำพังถล่มลงจนเป็นเหตุทำให้มวลน้ำปริมาณมหาศาลไหลทะลักเข้าท่วมในพื้นที่อำเภอบางบัวทองจนสูงกว่า 1.5 เมตร ตั้งแต่ตลาดบางบัวทองจนถึงทางแยกบางพลู
สมุทรปราการ ซิตี้
Club Friday Celeb's Stories (คลับ ฟรายเดย์ เซเลป สตอรี่)
เพนหกวิถี
คลองพระอุดม
คลองพระอุดม เป็นคลองที่แยกมาจากแม่น้ำเจ้าพระยาบริเวณตรงข้ามเกาะเกร็ด อำเภอปากเกร็ด จังหวัดนนทบุรี มีวัดปากคลองพระอุดมตั้งอยู่ที่ปากคลองรวมถึงเป็นถิ่นที่อยู่ของชาวมอญมานาน ไหลผ่านพื้นที่จังหวัดนนทบุรี จังหวัดปทุมธานี ไปจนถึงจังหวัดพระนครศรีอยุธยา
แต่เดิมคลองพระอุดมเป็นคลองธรรมชาติชื่อว่า คลองบ้านแหลม และ คลองลาดชะโด เป็นแหล่งที่มีปลาชะโดชุกชุมมาก จนกระทั่งเมื่อ พ.ศ. 2483–2485 โดยพระอุดมโยธาธิยุต (สด รัตนาวะดี) อธิบดีกรมชลประทาน ได้สั่งการให้ขุดลอกคลองโดยใช้เครื่องจักรกลเชื่อมผ่านถึงเขตท้องที่ตำบลบางไทร จังหวัดพระนครศรีอยุธยา ทำให้ราษฎรได้ใช้น้ำในลำคลองเพื่อการอุปโภคบริโภคในทุก ๆ ฤดูกาล มีผลผลิตทางการเกษตรสูงขึ้น ความเป็นอยู่โดยทั่วไปดีขึ้น ประชาชนและทางราชการจึงได้พร้อมใจกันตั้งชื่อคลองและชื่อตำบลใหม่ (ทั้งในเขตจังหวัดนนทบุรีและจังหวัดปทุมธานี) ตามชื่อของอธิบดีกรมชลประทานว่า "คลองพระอุดม"
แต่เดิมบริเวณปากคลองพระอุดม ประชากรส่วนใหญ่มีอาชีพเกษตรกรรมเป็นหลักโดยเฉพาะการทําสวนผลไม้เช่น ทุเรียน กระท้อน ส้มโอ เป็นต้น ต่อมาสภาพดินฟ้าอากาศเปลี่ยนแปลง น้ำในลําคลองเน่าเสีย และประชาชนขายที่ดินให้กับนายทุนคนรุ่นหลัง จึงนิยมทํางานในโรงงานอุตสาหกรรมและอาชีพอื่น ๆ เช่นอาชีพรับจ้างและค้าขายเป็นต้น
วัดที่ตั้งอยู่ริมคลอง ได้แก่ วัดปากคลองพระอุดม วัดโปรดเกษ วัดสพานสูง วัดท่าเกวียน วัดทองสะอาด และวัดสหราษฎร์บํารุง
จตุรเทพนักล่าอาหาร
วันพยาบาลสากล
วันพยาบาลสากล  เป็นวันสากลที่สังเกตได้ทั่วโลกในวันที่ 12 พฤษภาคม (วันครบรอบวันเกิดของ ฟลอเรนซ์ ไนติงเกล) ในแต่ละปี เพื่อทำเครื่องหมายการบริจาคที่พยาบาลมอบให้กับสังคม
สภาพยาบาลนานาชาติได้เฉลิมฉลองวันนี้ตั้งแต่ปี พ.ศ. 2508 ในปี พ.ศ. 2496 โดโรธี ซูเธอร์แลนด์ เจ้าหน้าที่ของกระทรวงสาธารณสุขสหรัฐ การศึกษาและสวัสดิการ เสนอให้ประธานาธิบดีดไวต์ ดี. ไอเซนฮาวร์ประกาศ "วันพยาบาล"; แต่เขาไม่อนุมัติ
ในเดือนมกราคม พ.ศ. 2517 วันที่ 12 พฤษภาคม ได้รับเลือกให้เฉลิมฉลองวันคล้ายวันเกิดของ ฟลอเรนซ์ ไนติงเกล ผู้ก่อตั้งการพยาบาลสมัยใหม่ ในแต่ละปีสภาพยาบาลระหว่างประเทศได้เตรียมการและจัดจำหน่ายชุดวันพยาบาลสากล ชุดประกอบด้วยการศึกษาและเอกสารข้อมูลสาธารณะ สำหรับใช้โดยพยาบาลทุกที่ ในปี พ.ศ. 2541 วันที่ 8 พฤษภาคม ถูกกำหนดให้เป็นวันพยาบาลนักศึกษาแห่งชาติประจำปี
วาเรีย (รีบอร์น)
ปันจักสีลัต
ปันจักสีลัต  เป็นคำที่มีความหมายกว้าง ใช้เรียกศิลปะการต่อสู้ของอินโดนีเซียจำพวกหนึ่ง และประเทศเพื่อนบ้านของอินโดนีเซียมักใช้คำนี้เรียกการแข่งขันสีลัตแบบมืออาชีพ ปันจักสีลัตนี้เป็นการต่อสู้แบบเต็มตัวรูปแบบหนึ่งซึ่งประกอบด้วยการฟาดฟัน (strike) การยื้อยุด (grappling) และการจับโยน (throwing) นอกเหนือไปจากการใช้อาวุธ โดยที่ทุกส่วนของร่างกายนั้นจะได้รับการใช้งานและอาจถูกโจมตีได้ ปันจักสีลัตไม่เพียงฝึกฝนเพื่อการป้องกันตัวในทางกายภาพ แต่ยังเพื่อความมุ่งหมายในทางจิตวิทยาด้วย
เปอร์ซีลัต (PERSILAT) หรือสหพันธ์ปันจักสีลัตระหว่างประเทศ (International Pencak Silat Federation: IPSF) เป็นองค์การระหว่างประเทศซึ่งควบคุมปันจักสีลัต และเป็นองค์การหนึ่งเดียวในด้านปันจักสีลัตที่สภาโอลิมปิกแห่งเอเชียรับรอง เปอร์ซีลัตก่อตั้งขึ้นที่จาการ์ตาเมื่อวันที่ 11 มีนาคม ค.ศ. 1980 และประกอบด้วยองค์การต่าง ๆ ในระดับชาติของบรูไน มาเลเซีย สิงคโปร์ และอินโดนีเซีย
ปันจักสีลัตได้รับการบรรจุเข้าไว้ในซีเกมส์และการแข่งขันรายการอื่น ๆ ในระดับภูมิภาค โดยเปิดตัวในซีเกมส์ 1987 และเอเชียนเกมส์ 2018 ซึ่งจัดขึ้นในอินโดนีเซียทั้งคู่
ยูเนสโกรับรองให้ปันจักสีลัตเป็นผลงานชิ้นเอกในมรดกมุขปาฐะและจับต้องไม่ได้ของมนุษยชาติจากอินโดนีเซียเมื่อวันที่ 12 ธันวาคม ค.ศ. 2019
Pencak silat
โตโยต้า มอเตอร์ ประเทศไทย
บริษัท โตโยต้า มอเตอร์ ประเทศไทย จำกัด  เป็นบริษัทในเครือของโตโยต้า มอเตอร์ คอร์ปอเรชัน ในประเทศไทยซึ่งก่อตั้งขึ้นเมื่อวันที่ 5 ตุลาคม พ.ศ. 2505 ในปี พ.ศ. 2522 โตโยต้าเริ่มผลิตชิ้นส่วนตัวถังในประเทศไทย ในปี พ.ศ. 2532 บริษัทเริ่มต้นการผลิตเครื่องยนต์และควบคุมการผลิตรถยนต์โตโยต้าในประเทศไทย และจัดหารถยนต์ให้กับตัวแทนจำหน่ายอย่างเป็นทางการทั่วประเทศไทย ตลาดส่งออกหลักของบริษัทคือภูมิภาคอาเซียนและโอเชียเนีย แต่โตโยต้า มอเตอร์ ประเทศไทย ยังส่งออกรถยนต์ไปยังส่วนต่าง ๆ ของโลกด้วย โดยเฉพาะโตโยต้า ไฮลักซ์ วีโก้ ในเดือนเมษายน พ.ศ. 2559 มีตัวแทนจำหน่ายโตโยต้าอย่างเป็นทางการ 150 แห่ง โดยมีโชว์รูม 450 แห่งที่ได้รับการรับรองจากโตโยต้า มอเตอร์ ประเทศไทย
ณ เดือนกรกฎาคม ค.ศ. 2016 บริษัทมีพนักงาน 16,477 คนในโรงงานในไทย บริษัทมีโรงงาน 3 แห่ง ใน 2 จังหวัด โรงงานในพื้นที่สำโรง จังหวัดสมุทรปราการ ผลิตรถกระบะและรถเพื่อการพาณิชย์ และโรงงานสองแห่งในจังหวัดฉะเชิงเทรา ผลิตรถยนต์นั่งส่วนบุคคล โรงงานทั้งสามแห่งมีกำลังการผลิตรวมกันสูงสุด 760,000 คันต่อปี
ในปี ค.ศ. 1988 บริษัทได้จัดตั้งบริษัทร่วมทุนกับโตโยต้า ออโต้ บอดี้ เรียกว่า โตโยต้า ออโต้ เวิร์ค (ชื่อเดิม: ไทย ออโต้ เวิร์ค) กิจการมุ่งเน้นไปที่การผลิตรถตู้ไฮเอซ โตโยต้า ออโต้ บอดี้ ถือหุ้น 63% บริษัทมีโรงงานอีกแห่งในจังหวัดสมุทรปราการ คือ โรงงานเทพารักษ์
โตโยต้าประกาศยอดขายสูงสุดเป็นประวัติการณ์ในไทยในปี 2012 ที่ 516,086 คัน เพิ่มขึ้นร้อยละ 78 จากปี 2011 ยอดขายลดลงร้อยละ 13.7 เป็น 445,464 คันในปี 2013 และลดลงร้อยละ 26.6 เป็น 327,027 คันในปี 2014 ในปี 2015 บริษัทมียอดขายจำนวน 266,005 คัน ลดลง 18.7 % ยอดขายในช่วง 5 เดือนแรกของปี 2559 มีทั้งหมด 87,115 คัน ลดลง 13.4 % จากช่วงเดียวกันของปี 2558 บริษัทคาดการณ์ว่ายอดขายทั้งปี 2016 จะลดลง 9.8 % จากปี 2558 เป็น 240,000 คัน ซึ่งเป็นปีที่สี่ติดต่อกันที่ยอดขายลดลง
ประเทศไทยมีรถยนต์จดทะเบียนใหม่ 1,007,552 คันในปี 2019 ลดลงร้อยละ 3.3 เมื่อเทียบปีต่อปี โตโยต้าเพิ่มส่วนแบ่งการตลาดในไทยในปี 2019 เป็น 33 เปอร์เซ็นต์ เพิ่มขึ้น 2.8%
ทีมนัตสึ
หน่วยเทพอัสนีบาต
บีนีบีนิงปีลีปีนัส 2020
ควอเทอร์นารี
ตำบลบึงปรือ
ตำบลบึงปรือ เป็นตำบลหนึ่งในอำเภอเทพารักษ์ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลบึงปรือ ตั้งอยู่ทางทิศตะวันตกที่ว่าการอำเภอเทพารักษ์ เป็นระยะทางประมาณ 12.5 กิโลเมตร
ตำบลบึงปรือ แบ่งการปกครองออกเป็น 11 หมู่บ้าน คือ
ตำบลวังยายทอง
ตำบลวังยายทอง เป็นตำบลหนึ่งในอำเภอเทพารักษ์ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลวังยายทอง
ตำบลวังยายทอง แบ่งการปกครองออกเป็น 10 หมู่บ้าน คือ
ตำบลสำนักตะคร้อ
ตำบลสำนักตะคร้อ เป็นตำบลศูนย์กลางของอำเภอเทพารักษ์ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสำนักตะคร้อ ตั้งอยู่ห่างจากศาลากลางจังหวัดนครราชสีมา ประมาณ 110 กิโลเมตร
ตำบลสำนักตะคร้อ แบ่งการปกครองออกเป็น 16 หมู่บ้าน คือ
ตำบลหนองแวง (อำเภอเทพารักษ์)
ตำบลหนองแวง เป็นตำบลหนึ่งในอำเภอเทพารักษ์ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองแวง ตั้งอยู่ทางทิศตะวันตกที่ว่าการอำเภอเทพารักษ์ เป็นระยะทางประมาณ 16 กิโลเมตร
ตำบลหนองแวง แบ่งการปกครองออกเป็น 22 หมู่บ้าน คือ
ปราสาทซัวปรอต
ปราสาทซัวปรอต  เป็นหมู่โบราณสถานมีลักษณะเหมือนกับหอคอยทั้งหมดสิบสองหลังที่ทอดยาวจากเหนือจรดใต้ เรียงรายทางด้านตะวันออกของจตุรัสหลวงในนครธม ใกล้กับ จังหวัดเสียมราฐ ประเทศกัมพูชา หมู่โบราณสถานหอคอยเหล่านี้สร้างด้วยศิลาแลงและหินทรายที่ขรุขระ จุดที่ตั้งของปราสาทซัวปรัตทั้งสิบสองหลังตั้งอยู่ทางทิศตะวันออกตรงข้ามกับพระลานชนดำรีและพระลานเสด็จขี้เรื้อนขนาบข้างจุดเริ่มต้นของถนนที่มุ่งไปทางทิศตะวันออกสู่ประตูชัย ซึ่งทั้งสองข้างจัดวางอย่างสมมาตร และยังไม่สามารถระบุได้แน่ชัดว่าหมู๋โบราณสถานใช้ในประโยชน์อะไร
คนในท้องถิ่นของกัมพูชาและคนไทยมักเรียกปราสาทแห่งนี้ว่า “ปราสาทนางสิบสอง” ตามจำนวนปราสาทสิบสองหลัง ผนวกเข้ากับนิทานพื้นบ้านนางสิบสอง–พระรถเมรี ซึ่งเป็นที่เป็นที่รู้จักกันดีทั้งชาวกัมพูชาและชาวไทย ซึ่งแท้จริงแล้วปราสาทนั้นไม่ได้มีความเกี่ยวข้องกับนิทานดังกล่าว
โดยลักษณะทางสถาปัตยกรรมและศิลปะกรรม สัณณิฐานว่าหมู๋โบราณสถานนี้น่าจะสร้างขึ้นในประมาณรัชกาลสมัยพระเจ้าอินทรวรมันที่ 2
นามของหมู่โบราณสถานหอคอยในปัจจุบันในภาษาเขมรในปัจจุบันหมายถึง "หอคอยของนักแสดงไต่เชือก" ซึ่งเป็นแนวคิดจากการสัณณิฐานแบบโรแมนติกที่ได้มาจากความเชื่อในท้องถิ่นที่ว่าหมู่ปราสาทเหล่านี้ถูกนำมาใช้เพื่อรองรับลวดสูงที่ทอดยาวระหว่างพวกบรรดานักแสดงสำหรับการแสดงผาดโผนในช่วงงานเทศกาลของราชสำนัก อย่างไรก็ตามความเชื่อนี้เป็นเรื่องเล่าที่ยังไม่ได้รับรอง แต่จากบันทึกของโจว ต้ากวานได้เล่าอธิบายไว้ในบันทึกของเขาว่าหอคอยทั้งสองนี้ใช้เพื่อระงับข้อพิพาทหรือคดีความของชาวขอมโบราณ
โรงพยาบาลสมุทรสาคร เป็นโรงพยาบาลรัฐหลักของจังหวัดสมุทรสาคร ประเทศไทย และจัดอยู่ภายใต้กระทรวงสาธารณสุขในฐานะโรงพยาบาลระดับภูมิภาค โดยเป็นโรงพยาบาลในเครือคณะแพทยศาสตร์ศิริราชพยาบาล มหาวิทยาลัยมหิดล
โรงพยาบาลสมุทรสาครเป็นโรงพยาบาลประจำจังหวัดสุดท้ายที่สร้างในประเทศไทยในขณะนั้น โดยเริ่มก่อสร้างเมื่อวันที่ 14 ตุลาคม พ.ศ. 2501 ซึ่งริเริ่มโดยสันต์ เอกมหาชัย ผู้ว่าราชการจังหวัดสมุทรสาคร อาคารนี้สร้างแล้วเสร็จและเปิดดำเนินการเมื่อวันที่ 9 ธันวาคม พ.ศ. 2502 โดยกลายเป็นโรงพยาบาลประจำจังหวัดใน พ.ศ. 2560 และผ่านการรับรองคุณภาพโรงพยาบาล 4 ครั้ง
Samut Sakhon Hospital
ซีเกมส์ 2027
กีฬาซีเกมส์ 2027  หรือชื่อทางการ การแข่งขันกีฬาซีเกมส์ครั้งที่ 34 เป็นการแข่งขันกีฬาหลายประเภทระดับภูมิภาคที่กำลังจะมีขึ้นในประเทศมาเลเซีย ครั้งนี้จะเป็นครั้งที่ 7 ที่มาเลเซียเป็นเจ้าภาพการแข่งขัน ก่อนหน้านี้ยังเคยเป็นเจ้าภาพจัดการแข่งขันในปี 1965, 1971, 1977, 1989, 2001 และ 2017
การเสนอตัวเป็นเจ้าภาพ.
เมื่อวันที่ 12 พฤษภาคม ค.ศ. 2022 ที่ประชุมสมาพันธ์กีฬาแห่งเอเชียตะวันออกเฉียงใต้ในฮานอย ยืนยันว่ามาเลเซียจะเป็นเจ้าภาพจัดงานทุก ๆ 2 ปีในภูมิภาคในปี ค.ศ. 2027 เมื่อถึงคราวของบรูไนแต่ก็ถูกปฏิเสธในปี ค.ศ. 2021 ส่งผลให้มาเลเซียได้รับเลือกเป็นเจ้าภาพซีเกมส์ 2027
ซีเกมส์ 2029
กีฬาซีเกมส์ 2029 หรือชื่อทางการ กาารแข่งขันกีฬาซีเกมส์ครั้งที่ 35 เป็นงานกีฬาระดับภูมิภาคที่กำลังจะมีขึ้น ซึ่งมีกำหนดจัดขึ้นที่ประเทศสิงคโปร์
โดยจะเป็นการแข่งขันกีฬาซีเกมส์ ครั้งที่ 35 ซึ่งเป็นการแข่งขันกีฬาหลายประเภททุก 2 ปี ครั้งนี้จะเป็นครั้งที่ 5 ที่สิงคโปร์เป็นเจ้าภาพจัดการแข่งขัน
ก่อนหน้านี้ ยังเป็นเจ้าภาพจัดการแข่งขันในปี ค.ศ. 1973, 1983, 1993 และ 2015
เมื่อวันที่ 12 พฤษภาคม พ.ศ. 2565 การประชุม SEAGF ในกรุงฮานอยยืนยันว่าสิงคโปร์จะเป็นเจ้าภาพจัดงานทุกๆ 2 ปีในภูมิภาคในปี 2029
คาดว่าสมาชิกทั้ง 11 คนของสหพันธ์กีฬาเอเชียตะวันออกเฉียงใต้จะเข้าร่วมการแข่งขันกีฬาซีเกมส์ในปี 2029 ด้านล่างนี้คือรายชื่อประเทศที่เข้าร่วมทั้งหมด
มิสอินเตอร์เนชันแนล หรือ นางงามนานาชาติ  เป็น 1 ใน 5 แกรนด์สแลมของเวทีนางงาม โดยเริ่มจัดการประกวดครั้งแรกเมื่อปี ค.ศ. 1960 ที่ลองบีช สหรัฐ แต่ต่อมาเมื่อปี ค.ศ. 1967 ได้ย้ายจากสหรัฐไปประกวดที่ประเทศญี่ปุ่น ในปัจจุบัน การประกวดได้จัดขึ้นที่ประเทศญี่ปุ่นเป็นส่วนใหญ่
ผู้ดำรงตำแหน่งนางงามนานาชาติคนปัจจุบัน คือ สิรีธร ลีห์อร่ามวัฒน์ จากประเทศไทย ได้รับตำแหน่งเมื่อวันที่ 12 พฤศจิกายน ค.ศ. 2019 โดยเธอเป็นตัวแทนจากประเทศไทยคนแรกที่ได้รับตำแหน่งนางงามนานาชาติและครองมงกุฎนานถึง 3 ปี
ผู้ชนะการประกวดในช่วงไม่กี่ปี.
! ปี
! ประเทศ
! ผู้ดำรงตำแหน่ง
!เวทีประกวดระดับชาติ
! สถานที่จัดประกวด
! ผู้เข้าประกวด
มิสซูปราเนชันแนล 2022
มิสซูปราเนชันแนล 2022  เป็นการจัดประกวดมิสซูปราเนชันแนล ครั้งที่ 13 กำหนดจัดขึ้นในวันที่ 15 กรกฎาคม 2022 ณ สตาร์ชาแลคกี พาร์ค เอ็มพลอเทียเตอร์, โนวี ซาคซ์, มาวอปอลสกา, โปแลนด์ โดย ชานีค ราบี มิสซูปราเนชันแนล 2021 จาก นามิเบีย เป็นผู้สวมมงกุฎให้กับ ลาเลลา เอ็มสวาเน จาก แอฟริกาใต้ เป็นมิสซูปราเนชันแนล 2022
กิจกรรมชาเลนจ์.
การประกวดซูปราแชท.
ผู้ชนะการประกวดซูปราแชทจะได้รับการประกาศในรอบชิงชนะเลิศ
มิสซูปราอินฟลูเอนเซอร์.
และผู้ชนะจะได้รับการประกาศในรอบชิงชนะเลิศ.
การประกวดซูปราโมเดลออฟเดอะเยียร์.
ผู้ชนะการประกวดซูปราโมเดลออฟเดอะเยียร์จะเข้าสู่รอบรองชนะเลิศของ มิสซูปราเนชันแนล 2022 โดยอัตโนมัติ
ผู้เข้าแข่งขันทั้ง 69 คนจะแข่งขันเพื่อชิงตำแหน่ง มิสซูปราเนชันแนล 2022:
เข้าร่วมการประกวดครั้งล่าสุดในปี; 2012
เข้าร่วมการประกวดครั้งล่าสุดในปี; 2013
เข้าร่วมการประกวดครั้งล่าสุดในปี; 2015
เข้าร่วมการประกวดครั้งล่าสุดในปี; 2017
เข้าร่วมการประกวดครั้งล่าสุดในปี; 2018
เข้าร่วมการประกวดครั้งล่าสุดในปี; 2019
เรย์นาโด อินเตร์นาซิโอนัล เดล กาเฟ
มิสเมโซอเมริกา อินเตร์นาซิโอนัล
โกลบอลเอเชียนโมเดล
เวิลด์มิสยูนิเวอร์ซิตี
มิสทีเนเจอร์
มิสทัวริซึ่มควีนอินเตอร์เนชันแนล
เงาสมิง
สิบผู้เฒ่า
ห้าผู้เฒ่า
สาธารณรัฐสังคมนิยมโซเวียตอับคาเซีย